Κανονισμός (ΕΚ) αριθ. 1468/2002 της Επιτροπής

της 12ης Αυγούστου 2002

για τον καθορισμό της ισοτιμίας που εφαρμόζεται σε ορισμένες άμεσες ενισχύσεις που έχουν γενεσιουργό αίτιο την 1η Ιουλίου 2002

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 2799/98 του Συμβουλίου, της 15ης Δεκεμβρίου 1998, για τη θέσπιση του γεωργονομισματικού καθεστώτος του ευρώ(1),

τον κανονισμό (ΕΚ) αριθ. 1410/1999 της Επιτροπής, της 29ης Ιουνίου 1999, για την τροποποίηση του κανονισμού (ΕΚ) αριθ. 2808/98 περί λεπτομερειών εφαρμογής του γεωργονομισματικού καθεστώτος του ευρώ στο γεωργικό τομέα και την τροποποίηση του καθορισμού ορισμένων γενεσιουργών αιτίων που αναφέρονται στους κανονισμούς (ΕΟΚ) αριθ. 3889/87, (ΕΟΚ) αριθ. 3886/92, (ΕΟΚ) αριθ. 1793/93, (ΕΟΚ) αριθ. 2700/93 και (ΕΚ) αριθ. 293/98(2), και ιδίως το άρθρο 2,

Εκτιμώντας τα ακόλουθα:

(1) Το άρθρο 1 του κανονισμού (ΕΟΚ) αριθ. 1793/93 της Επιτροπής, της 30ής Ιουνίου 1993, για το γενεσιουργό αίτιο των γεωργικών ισοτιμιών που θα χρησιμοποιηθούν στον τομέα του λυκίσκου(3), όπως τροποποιήθηκε τελευταία από τον κανονισμό (ΕΚ) αριθ. 1410/1999, προβλέπει ότι η ισοτιμία που πρέπει να εφαρμόζεται για την ενίσχυση στο λυκίσκο, που προβλέπεται στο άρθρο 12 του κανονισμού (ΕΟΚ) αριθ. 1696/71 του Συμβουλίου(4), όπως τροποποιήθηκε τελευταία από τον κανονισμό (ΕΚ) αριθ. 1514/2001(5), είναι ίση προς το μέσο όρο, ο οποίος υπολογίζεται pro rata temporis, των ισοτιμιών που εφαρμόζονται στη διάρκεια του μηνός που προηγείται της 1ης Ιουλίου του έτους συγκομιδής.

(2) Η παράγραφος 1 του άρθρου 4 του κανονισμού (ΕΚ) αριθ. 2808/98 της Επιτροπής, της 22ας Δεκεμβρίου 1998, περί λεπτομερειών εφαρμογής του γεωργονομισματικού καθεστώτος του ευρώ στον γεωργικό τομέα(6), όπως τροποποιήθηκε τελευταία από τον κανονισμό (ΕΚ) αριθ. 2452/2000(7), ορίζει ότι το γενεσιουργό αίτιο της ισοτιμίας που εφαρμόζεται στις ενισχύσεις ανά εκτάριο είναι η έναρξη της περιόδου εμπορίας για την οποία χορηγείται η ενίσχυση. Για τις ενισχύσεις στις αροτραίες καλλιέργειες και στα όσπρια, το γενεσιουργό αίτιο της ισοτιμίας είναι, επομένως, η 1η Ιουλίου 2002.

(3) Βάσει του άρθρου 4 παράγραφος 3 του κανονισμού (ΕΚ) αριθ. 2808/98, η οποία θεσπίστηκε με τον κανονισμό (ΕΚ) αριθ. 1410/1999, η ισοτιμία που εφαρμόζεται στις ενισχύσεις ανά εκτάριο είναι ίση με τον μέσο όρο, που υπολογίζεται pro rata temporis, των ισοτιμιών που εφαρμόζονται κατά τη διάρκεια του μήνα που προηγείται της ημερομηνίας του γενεσιουργού αιτίου,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Η ισοτιμία που πρέπει να εφαρμοστεί στην ενίσχυση για το λυκίσκο, η οποία προβλέπεται στο άρθρο 12 του κανονισμού (ΕΟΚ) αριθ. 1696/71, των οποίων το γενεσιουργό αίτιο είναι η 1η Ιουλίου 2002 περιλαμβάνεται στο παράρτημα του παρόντος κανονισμού.

Η εν λόγω ισοτιμία εφαρμόζεται και στις ενισχύσεις που αναφέρονται στην παράγραφο 1 του άρθρου 4 του κανονισμού (ΕΚ) αριθ. 2808/98 των οποίων το γενεσιουργό αίτιο είναι η 1η Ιουλίου 2002.

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 12 Αυγούστου 2002.

Για την Επιτροπή

J. M. Silva Rodríguez

Γενικός Διευθυντής Γεωργίας

(1) ΕΕ L 349 της 24.12.1998, σ. 1.

(2) ΕΕ L 164 της 30.6.1999, σ. 53.

(3) ΕΕ L 163 της 6.7.1993, σ. 22.

(4) ΕΕ L 175 της 4.8.1971, σ. 1.

(5) ΕΕ L 201 της 26.7.2001, σ. 8.

(6) ΕΕ L 349 της 24.12.1998, σ. 36.

(7) ΕΕ L 282 της 8.11.2000, σ. 9.

ΠΑΡΑΡΤΗΜΑ

Οι ισοτιμίες που εφαρμόζονται στις ενισχύσεις που αναφέρονται στο άρθρο 1 του παρόντος κανονισμού

>ΘΕΣΗ ΠΙΝΑΚΑ>